Odense Adresse-Contoirs Efterretninger, 1839-08-29
Med Hensyn til at Overanditeur Lassen er blevet suspenderet fra sit Embede og at en kongelig Commission, i saa Henseende er nedsat, yttrer Aalb. Avis sig saaledes: "Om det kongelige Commissorium blot angaaer en Undersøgelse af den famøse Watsonske Strandingssag, vide vi endnu ikke, men formodentlig vil den strække sig til Hr. Overauditeurens hele Embedsførelse. Hvad imidlertid den Watsonske Strandingsaffaire specielt angaaer, som nu engang er kommen til at udgjøre et saa vigtigt, om just ikke lysende, Punkt i vor Sørets Historie, da vil det, med Hensyn til de tvende andre væsentligste i Sagen indviklede Personer, nemlig Skipperens først antagne Commissionair og den, som ledede Overskjønsforretningen, der condemmerede Skibet som Vrag, vel snart oplyses, hvorvidt disse under samme have lagttaget et pligtmæssigt Forhold. Videre at commentere over denne Sag, saavelsom over Overauditeur Lassens øvrige Embedsfærd vil nu naturligviis være overflødigt, da de Forhører, som ved en saa udmærket Jnqvisitor, som Algreen=Ussing, nu blive optagne, i Forening med den af Hr. Herredsfoged Qvistgaard allerede foretagne Undersøgelse, forhaabentlig tilstrækkelig ville belyse samme. At iøvrigt den med Overanditeur Lassen foretagne Regjerings=Act, der vel i den senere Tids Embeds historie vil komme til at høre til Sieldenhederne, møder almindeligt bifald, vil alene kunne sees af den Petition, som fra flere Steder er os berettet at være i Gang i Land jurisdictionen, og hvori Hs. Majestæt bønfaldes om at foretage den nu effectuerede Suspension."- J Viborg Stiftst, læses følgende høist mærkelige Artikkel fra Kjøbenhavn: "For flere Aar siden døde her i Staden en gammel nogle og fiirsindstyveaarig Mand, Glarmester Christopher Hauschildt. Han havde været 2 Gange gift, men Børnene af 1ste Ægteskab vare alt tidligere døde, og en Søn af 2det Ægteskab, Glarmester Anthon Vilhelm Hauschildt, var død kort for Faderen. Foranlediget dertil af dette Dødsfald, bestemte den gamle Hauschildt ved Testamente, at tildeele sin betydelige Formue til Præsten Rothe ved Trinitatis Kirke og Archivarius Winther som Universalarvinger, og oprettede desuden en Deel smaae Legater for sine mange, høist trængende, Slægtninge. 8000 Rbd. bleve givne til Trinitatis Kirke. Efter Testamentet modtoge saaledes Rothe og Winther deres, dem som Universalarvinger, tilkommende Deel; men i den senere Tid have flere af den Afdødes fattige Slægtninge offentligen fremsat en Deel Spørgsmaal, hvoraf Man seer, at de nære den Overbeviisning, at Alt ikke er gaaet saa rigtigt til, som det burde. En Forvalter F. Braband har i "Almindelig Commissions-Tidende, indført en Deel Spørgsmaal, hvoraf flere indeholde indirecte beskyldninger mod Præsten Rothe og Archivarius Winther. Han spørger saaledes: "Hvorfor skreeg den gamle Hauschildt, strax efter Hjemkomsten fra Præsten Rothe (hvor han havde drukket Kaffe: Jeg faaer saa ondte i min "Mave, og da Huusholdersken komfor at hielpe ham i Seng, holdt han bestandig Haanden under det Tynde af Livet og stedse under Klageraab bragtes han i Seng, hvorfra han ikke opstod førend for at lægges i den Seng, der gjemmer hans Støv." Et andet Spørgsmaal er næsten ligesaa mærkeligt: "Hvorfor sagde Prof. Witthusen, i 3 Vidners Paahør, som dengang arbeidede paa Værkstedet hos den gamle H., til den unge Doctor Søeth paa Trappegangen, lige ved Døren af Værkstedet, "De har jo givet ham, den unge Hauschildt, forkeert Medicin, nu er Haabet forbi. Samme Aften Kl. 6 døde han og var sort over hele Legemet."Et af de smukkeste Lyststeder paa Strandveien ved Kjøbenhavn, Conferentsraad Pedersens (forrige Moldenhawers), er nylig solgt til Cand. jur. Kohl for 8500 Rbd., incl. Bankhæftelsen; men da det ligger paa Kjøbenhavns Grund, er det beskattet med 400 Rbd. aarlig.